Определение по Гражданско дело 1546/2015г.
Номер 1147/04.11.2015 г. град Стара Загора
На 04.11. Година 2015
ЧЛЕНОВЕ:1. МАРИАНА МАВРОДИЕВА
частно въззивно гражданско дело номер1546 по описа за 2014 година
Обжалвано е определение № 2541/17.09.2015г. по гр. Дело № 25/2015г., по описа на С. районен съд.
Жалбоподателят Т.Г.Т. моли да бъде отменено определението и вместо него да се присъдят разноски на ищеца в пълния претендиран размер 300 лева.
Ответникът по жалбата “Н.” ООД – С. е подал писмен отговор. Моли да бъде оставена без уважение частната жалба и присъдят разноски пред настоящата инстанция.
Постъпила е молба от пълномощника на ищеца Т.Г.Т., с която моли да се допълни решението в частта за разноските, като осъди ответника да заплати направените разноски по делото за адвокатски хонорар.
Делото е образувано по искова молба на Т. против дружеството за заплащане на обезщетение за неизползван платен годишен отпуск в размер на 889 лева. В съдебно заседание ищецът е намалил размера на претенцията на 70.54 лева и с определение районният съд е допуснал изменението на размера на предявения иск, като вместо за сумата 889 лева, да се счита за предявен за сумата 70.54 лева.
Ищецът е поискал да му се присъдят разноските по делото и видно от договора за правна помощ ищецът е направил разноски за адвокатско възнаграждение в размер на 300 лева.
Съгласно разпоредбата на чл. 78, ал. 1 ГПК заплатените от ищеца разноски и възнаграждение за един адвокат се заплащат от ответника съразмерно с уважената част от иска. В конкретния случай искът е уважен изцяло, съобразно допуснатото от първоинстанционния съд изменение на иска. Следователно, заплатеното възнаграждение за един адвокат следва да се понесе от ответника в пълен размер – 300 лева, съгласно представеното писмено доказателство.
Предвид изложеното обжалваното определение следва да бъде отменено и вместо него да бъде осъден ответника да заплати посочената по-горе сума.
Водим от горните мотиви и на основание чл. 278, ал. 1 от ГПК, въззивният съд
ОТМЕНЯ определение № 2541/17.09.2015г. по гр. Дело № 25/2015г., по описа на С. районен съд, като вместо него ПОСТАНОВЯВА:
ОСЪЖДА “Н.” ООД – С. с ЕИК ..., със седалище и адрес на управление гр. С., ул. “Е.” № ., ет. ., да заплати на Т.Г.Т. с ЕГН **********,*** сумата 300 /триста/ лева – направени по делото разноски за адвокатско възнаграждение.